《答庄吕尘朱大可 其一》
清代·郑孝胥

庄生颇耐寒，意度殊落落。朱生特温雅，可怪耽寂寞。

二生皆能诗，过我出所作。不为世俗语，往往为惊愕。

我诗常自疑，瘦涩不堪嚼。将为知己累，世议苦见搏。

有雠缘有党，相厄定何乐。避人亦足豪，闭户专一壑。

作者简介：郑孝胥，（1860年5月2日——1938年）字苏龛（苏堪），一字太夷,号海藏，尝取东坡‘万人如海一身藏’诗意，颜所居曰‘海藏楼’，世称‘郑海藏’。中国福建省闽侯县人。工诗，擅书法，为诗坛“同光体”宣导者之一。著有《海藏楼诗集》。